Едногрба камила

Камили на пазар во Бејт ел-Факих, Јемен
**Едногрба камила** (науч. *Camelus dromedarius*), наречена и **дромедар** или **арапска камила** — вид цицач од семејството на камилите (*Camelidae*).

Камилата прв ја опишал Аристотел, а биномниот (научен) назив ѝ го дал Карл Лине во *Систем на природата* (1758). Најрани предци на овие животни се членовите на изумрениот род *Protylopus* од еоценот. Мажјаците се високи 1,8–2 м и тешки 400–600 кг, додека пак женките се високи 1,7–1,9 м и тежат 300-540 кг. По боја се движат од светла до темна кафеава. Забележливата грпка е висока 20 см и составена од масти сврзани со влакнесто ткиво.

Животното може да се види во Зоолошката градина во Скопје.

Физиономија
-----------

Телото на повеќе начини им е приспособено на животтот во пустински услови. За да се заштитат од песочните бури, на лицето имаат густи веѓи, два реда долги трепки и ноздри што се затвораат. Во ушите имаат заштитни влакна, од истите причини. Кога немаат пристап до вода, проблемот го решаваат со промена на телесната температура во износ од 6 °C, и тоа 34° наутро до 40° напладне. Со ова, камилите го намалуваат дотекот на топлина од околината, а со тоа и потењето. Бубрезезите им се исто така прилагодени на условите, и можат да поднесат загуба на вода во количество дури 30% од телесната маса (за споредба, губитокот на 15% кај другите животни доведува до смрт). Се парат зиме, кога е влажната сезона. Бременоста трае 15 месеци и се раѓа едно младо, кое мајката го дои 2 години.

Исхрана и поведение
-------------------

Се хранат со лисје и пустинска растителност како трнливите растенија, на кои устата има голема отпорност. Активни се дење, а на квечерина се одмораат во групи. Стадото се состои од околу 20 единки, предводено од „началник" и меѓусебно општат со низа разни огласувања. Некои мажјаци образуваат „ергенски" групи. Не покажуваат знаци на територијалност, а стадата се здружуваат заедно кога се во неволја. Во дивината, непријатели на камилата се волкот и лавот, а во минатото — и тигарот.

Потекло и застапеност
---------------------

Местото на потекло на едногрбата камила не е сосема утврдено, но се смета дека првпат е припитомена во Сомалија и на Арапски Полуостров пред околу 4000 години. Домашните камили се застапени ширум Африканскиот Рог, Северна Африка, Јужна Азија и Блискиот Исток и вкупно бројат 13 милиони грла. Човекот ја користи како товарно животно и за превоз во услови каде другите животни не можат да опстанат. Влакното на камилите е многу ценето за ткаенини, а изметот наоѓа примена како ѓубриво и гориво.

Поврзано
--------

* Двогрба камила
* Камили
* Мозлоноги

Наводи
------

1. 1 2  Groves, C. (2005). Wilson, D. E. & Reeder, D. M (уред.) (уред.). *Mammal Species of the World* (III. изд.). Baltimore: Johns Hopkins University Press. стр. 646. ISBN 0-801-88221-4.CS1-одржување: повеќе имиња: список на уредници (link)
2. ↑  „дромедар" — Лексикон на македонскиот јазик
3. ↑  „Еногрба камила". Зоо Скопје. Архивирано од изворникот на 2015-05-04. Посетено на 21 септември 2015.
4. ↑
5. ↑
6. ↑  Richard, Suzanne (2003). *Near Eastern Archaeology: A Reader*. Eisenbrauns. стр. 120. ISBN 9781575060835.

Надворешни врски
----------------

|  |  |
| --- | --- |
| Ризница | „Едногрба камила" на Ризницата ? |

* Едногрба камила на Викивидовите ?
* Едногрба камила (*Camelus dromedarius*) — Енциклопедија на живиот свет (македонски)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Камили (*Camelidae*) |
| --- |
|  |
| Афроазиски | 
* едногрба камила
* двогрба камила

 |
|  |
| Јужноамерикански | алпака
* викуња
* гванако
* лама
 |
|  |
| Хибридни | 
* бухт
* кама
* уаризо

 |

 |